&Lauri.Watts; &Lauri.Watts.mail;
Marek
Laane

    bald@online.ee

Tõlge eesti keelde
2003-10-12
3.2
KDE
CSS
Laaditabelid
hõlbustus

## Laaditabelid

### Sissejuhatus

CSS laaditabelid mõjutavad veebilehekülgede väljanägemist. CSS tähendab kaskaadlaadistik (inglise keeles Cascading Style Sheets).

&kde; võib kasutada omaenda laaditabelit, tuginedes lihtsatele lähtetabelitele ning töölaual kasutatavale värviskeemile. &kde; võib aga kasutada ka kasutaja loodud laaditabelit. Ja lõpuks saab laaditabeli määrata ka käesolevas moodulis. Siin pakutavad võimalused on kõige rohkem mõeldud kasutamise hõlbustamiseks, seda eriti nägemispuudega inimesi silmas pidades.

Siin tehtud muudatused mõjutavad iga &kde; rakendust, mis teisendab HTML-koodi &kde; renderdusmootoriga (see kannab nime khtml). Nende hulka kuuluvad &kmail;, &abikeskus; ja mõistagi &konqueror;. Muudatused ei mõjuta teisi veebilehitsejaid (näiteks &Netscape;).

Moodul koosneb kahest paneelist: Üldine, kus saab valida kasutatava laaditabeli, ning Kohandamine, kus saab laaditabeli kasutamist hõlpsamaks muuta.

### Üldine

Sellel paneelil on järgmised valikud:

Vaikelaaditabeli kasutamine

  &kde; kasutab omaenda vaikelaaditabelit. Mõned värvid toetuvad valitud värviskeemile. Enamik väärtusi kehtivad vastavalt vaadataval leheküljel määratule.

Kasutaja poolt defineeritud laaditabeli kasutamine

  &kde; tarvitab sinu määratud laaditabelit. Selle leidmiseks saab kasutada paremal asuvat nuppu, mis avab failiavamisdialoogi. CSS-failidel on tavaliselt laiend `.css`, kuid ei pruugi olla.

Kasutatakse paneelil "Kohandamine" defineeritud laaditabelit

  Kasutatakse seadistusi, mis on määratud paneelil Kohandamine. Selle lubamine rakendab paneelil Kohandamine määratud valikuid.

### Kohandamine

Siin saab määrata kasutaja loodud laaditabeli omadused. Siin pakutavad võimalused on vaid osa sellest, mida laaditabelile on võimalik määrata, ning on ennekõike mõeldud nägemispuudega inimestele, võimaldades kasutajatel luua laaditabeli, mis muudab veebilehekülgede ja &kde; abifailide lugemise hõlpsamaks.

Paneeli valikuid saab kasutada ainult siis, kui esimesel paneelil on märgitud valik Kasutatakse paneelil "Kohandamine" defineeritud laaditabelit.

#### Fondi perekond

Baasperekond

  Valib põhiteksti näitamiseks kasutatava fondi perekonna.

Sama perekonda kasutatakse kogu tekstis

  Selle lubamisel kasutatakse kogu teksti esitamisel üht ja sama fondiperekonda sõltumata vaadatava lehekülje seadistustest. See tuleb kasuks lehekülgede puhul, mis kasutavad palju dekoratsioone või mille pealkirjad on raskesti loetava fondiga.

#### Fondi suurus

Baasfondi suurus

  See määrab lehekülje teksti vaikesuuruse. Paljud veebileheküljed määravad oma fondisuuruse suhtelisena selle vaikeväärtuse suhtes, kasutades märkeid suurem või +1 teksti suurendamiseks ning väiksem või -1 vähendamiseks.

  Paljud kujundavad oma veebileheküljed platvormil, kus tavaline teksti vaikesuurus on keskmisele lugejale liiga suur, mistõttu on väga tavaline sattuda veebileheküljele, mis sunnivad fonti väiksemana näitama.

  Siin on võimalik määrata vaikefondi suurus just meelepäraseks, nii et ka suhteliselt defineeritud suurus muutub mugavalt loetavaks.

  Pea meeles, et ka &konqueror;i abil on võimalik peale sundida minimaalsuurus, et tekst ei oleks mitte kunagi lugemiseks liiga väike. Selle saab määrata &juhtimiskeskus;e veebilehitseja kategoorias käitumise alt.

Sama suurust kasutatakse kõigil elementidel

  Kui see on lubatud, teisendatakse kogu tekst määratud suurusele sõltumata leheküljele selle koostaja poolt antud korraldusest. Siinsed määrangud tühistavad suhtelise fondisuuruse ja isegi konkreetsed juhised teksti teisendamiseks teatud suurusele.

#### Värvid

Must valgel

  Paljud nägemispuudega inimesed eelistavad kontrasti ja lugemismugavuse tõttu musta teksti valgel ekraanil. Kui see sobib ka sulle, siis siin saab selle määrata.

Valge mustal

  Paljude nägemispuudega inimeste arvates on aga asi hoopis vastupidi ning nende arvates on hõlpsam lugeda valget teksti mustal taustal.

Kohandatud

  Kolmandad aga arvavad, et puhta valge ja musta värvi kasutamise korral, kumb neist ka ei oleks taust ja kumb tekst, on lugemine nii või teisiti raske. Siin saab määrata just sulle meelepärase värvi taustale ja esiplaanile.

Sama värvi kasutatakse kogu tekstil

  Paljud veebileheküljed kasutavad erinevaid ning tihti kontrastseid värve pealkirjade või muu olulise eristamiseks. Kui see segab sisu lugeda, saab seda märkekasti kasutades anda &kde;le korralduse kasutada määratud värvi kogu tekstis.

#### Pildid

Piltide ignoreerimine

  Kui sa ei soovi pilte näha, saad need siit välja lülitada.

Taustapiltide ignoreerimine

  Nägemispuudega inimeste üks tõsiseid probleeme on see, et taustapildid ei paku neile piisavat kontrasti teksti lugemisel. Siin saab taustapildid välja lülitada, see ei sõltu ülal piltide osas langetatud valikust.

#### Eelvaatlus

Nupp Eelvaatlus võimaldab näha tehtud muudatuste toimet. Sellele vajutades ilmub aken, mis näitab, millised näevad määratud laaditabeli korral välja pealkirjad, ning esitab näitena ka ühe põhiteksti lause.

See peaks võimaldama kohandatud laaditabelit täpsustada seni, kuni oled suutnud luua sellise, mis tagab sulle kerge ja muretu lugemise.

Õnnelikku surfamist!