# &kde; õpirakendused

&kde; õpiprojekt kdeedu pakub lastele, perekondadele ja õpetajatele mõningaid õpirakendusi. Need aitavad parandada keeleoskust ja lihvida sõnavara (näiteks &kvoctrain; ja &kwordquiz;). Loodusteaduslikud rakendused, näiteks väga võimas &kstars; (tähistaeva uurimise rakendus) ja &kig; (interaktiivne geomeetria) aitavad paremini toime tulla reaalainetega. Lõbu ja lusti pakub, aga samas arendab ka käteosavust klaviatuuril kirjutama õppimise rakendus &ktouch;. Õpetajaid abistab ülesannete loomisel &keduca;. Täieliku nimekirja &kde; õpirakendustest leiab KDE-Edu veebileheküljelt, siin toome ära vaid mõne rakenduse lühitutvustuse.

Rakenduste käsiraamatutega tutvumiseks anna &konqueror;i asukoharibal käsk `help:/<rakendusenimi>` või otsi need üles &abikeskus;es.

## Keeleoskuse parandamine

&khangman;

  Hõlpsasti kasutatav klassikalise poomismängu rakendus. Sa võid valida mõne konkreetse teema sõnad, samuti erinevate raskusastmete vahel. Rakendus toetab praegu 24 keelt, mistõttu sobib päris edukalt keeleoskuse arendamiseks väga paljudele maailma lastele (aga miks ka mitte täiskasvanutele).

  - Veebilehekülg: http://edu.kde.org/khangman

  - &khangman;i käsiraamat

&klettres;

  See rakendus on mõeldud abistamaks uute keelte tähestiku tundmaõppimisel, seejärel aga lihtsamate silpide omandamisel. Sobib eriti hästi lastele või ka üldse kõigile, kes soovivad tundma õppida mõne võõrkeele tähestikku. Toetatud on üsna paljude keelte tähestikud.

  - Veebilehekülg: http://edu.kde.org/klettres

  - &klettres;i käsiraamat

&kanagram;

  Lihtne mälu treenimise mäng, milles tuleb rakenduse näidatavate tähtede järgi ära arvata neist moodustatav sõna. Tähed on segi aetud ning sul tuleb ära arvata, millise sõna saab neist moodustada.

  - Veebilehekülg: http://edu.kde.org/kanagram

  - &kanagram;i käsiraamat

&kverbos;

  Lihtne rakendus hispaania keele tegusõnade tundmaõppimiseks ja harjutamiseks. Rakendus näitab verbi ja ajavormi ning kasutaja peab sisestama selle vormid. Rakendus parandab vajaduse korral sinu vead ning annab teada, kui edukas sa olid. Kasutajal on võimalik muuta tegusõnade nimekirja, kusjuures rakendus oskab ise moodustada korrapäraste ja tähtsamate tegusõnagruppide verbide vormid; ebareeglipäraste verbide vormid tuleb siiski ise sisestada.

  - Veebilehekülg: http://edu.kde.org/kverbos

  - &kverbos;e käsiraamat

&kvoctrain;

  Päris suurte võimaluste sõnavara harjutamise rakendus, mis kasutab sähvikuid. Veebist saab alla laadida ja rakenduses kasutada täiendavaid sõnavarafaile.

  - Veebilehekülg: http://edu.kde.org/kvoctrain

  - &kvoctrain;i käsiraamat

&kiten;

  Jaapani keele tundmaõppimise ja harjutamise rakendus. Otsida ja filtreerida saab nii inglis- kui jaapanikeelseid sõnu, kasutades selleks sõnaraamatuprotokolle Edict ja Kanjidic. Lisaks sellele võimaldab &kiten; kasutada üsna võimsat otsingutööriista, jätab otsingud meelde ning pakub ka võimalusi keelt mitmel moel omandada.

  - Veebilehekülg: http://edu.kde.org/kiten

  - &kiten;i käsiraamat

&klatin;

  Ladina keele tundmaõppimise rakendus. See koosneb sõnavara, grammatika ja tegusõnade sektsioonist. Lisaks sellele pakub rakendus ka üsna põhjalikku ülevaatesektsiooni, kus saab keelega põhjalikumalt tutvuda.

  - Veebilehekülg: http://edu.kde.org/klatin

  - &klatin;i käsiraamat

## Matemaatika

Mitu rakendust aitavad sul omandada matemaatika ja geomeetria põhitõdesid.

&kbruch;

  See rakendus aitab parandada murdudega arvutamise oskuseid. Erinevate ülesandetüüpide sekka kuuluvad kahe murru summa leidmine, murdude teisendamine kümnendmurdudeks, murdude võrdlemine ja nii edasi.

  - Veebilehekülg: http://edu.kde.org/kbruch

  - &kbruch;i käsiraamat

&kig;

  Väga võimas interaktiivse geomeetria rakendus. See sobib suurepäraselt õpetajatele, kes soovivad arvutis graafikuid valmistada, ja õpilastele, kes tahavad põhjalikumalt tutvust teha graafikute ja kõveratega. Toetatud võimaluste üleslugemine läheks liiga pikale, kuid igatahes saab sellega luua väga mitmesuguseid asju alates paraboolidest ja hüperboolidest kuni ellipsiteni.

  - Veebilehekülg: http://edu.kde.org/kig

  - &kig;i käsiraamat

&kpercentage;

  See rakendus aitab sul paremini omandada protsentidega arvutamise võtteid. Ülesandeid on mitut tüüpi ning erineva raskusastmega, nii et nad sobivad üsna mitmesuguste kogemustega kasutajatele.

  - Veebilehekülg: http://edu.kde.org/kpercentage

  - &kpercentage; käsiraamat

&kmplot;

  Matemaatiliste funktsioonide graafilise esitamise rakendus, mis kasutab väga võimsat parserit. Erinevaid funktsioone võib lasta korraga joonistada ning neid soovi korral kombineerida sootuks uute funktsioonide loomiseks. &kmplot; toetab nii parameeter- kui ka polaarkoordinaatidega antud funktsioone. Joonistamiseks on mitmeid võimalusi ning jooniseid saab ka välja trükkida just sellises mõõtkavas nagu vaja.

  - Veebilehekülg: http://edu.kde.org/kmplot

  - &kmplot;i käsiraamat

## Loodusteadus

&kstars;

  &kde; töölaua planetaarium. See näitab tähistaeva täpset graafilist simulatsiooni mis tahes maakera punktis mis tahes ajal. Näha on 130 000 tähte, 13 000 Päikesesüsteemi välist objekti, kõik planeedid, Päike ja Kuu ning tuhanded komeedid ja asteroidid.

  - Veebilehekülg: http://edu.kde.org/kstars

  - &kstars;i käsiraamat

&kalzium;

  Rohkete võimaluste keemiliste elementide perioodilisussüsteemi tabel, mis näitab põhjalikku infot kõigi elementide kohta. Lisaks põhiomadustele saab tutvuda ka elementide omaduste, aatomimudeli ja energeetiliste parameetritega ning vaadata ka, milline element välja näeb.

  - Veebilehekülg: http://edu.kde.org/kalzium

  - &kalzium;i käsiraamat

## Õpetamisvahendid

&keduca;

  Sähvikute rakendus, mis lubab luua interaktiivseid teste. Rakendus võimaldab ka lisada servereid, kust tõmmata juba valmisteste. Toetatud on mitmed keeled.

  - Veebilehekülg: http://edu.kde.org/keduca

  - &keduca; käsiraamat

## Mitmesugust

&ktouch;

  Masinakirja õppimise rakendus. &ktouch; näitab ekraanil klaviatuuri ning muudab klahvide värvi, kui sa neid vajutad. Ekraanile ilmub tekst, mis sul tuleb sisestada. Rakendusega on kaasas mitu harjutusfaili, mida saab kasutada erineva raskusastmega.

  - Veebilehekülg: http://edu.kde.org/ktouch

  - &ktouch;i käsiraamat

&kwordquiz;

  Sähvikute rakendus, mis lubab luua interaktiivseid teste. Rakendus võimaldab ka lisada servereid, kust tõmmata juba valmisteste. Toetatud on mitmed keeled.

  - Veebilehekülg: http://edu.kde.org/kwordquiz

  - &kwordquiz;i käsiraamat

&kturtle;

  Programmeerimiskeele Logo tundmaõppimise rakendus, mis võimaldab õppida programmeerima mitmes keeles.

  - Veebilehekülg: http://edu.kde.org/kturtle

  - &kturtle; käsiraamat

&kgeography;

  &kgeography; on &kde; geograafia õpirakendus. Selles saab maakaarte sirvida, klõpsates kaardile näeb vastava üksuse nime. Samuti saab ette võtta mitut laadi viktoriine, kus rakendus näitab mõnda üksust või selle pealinna ja palub ära arvata näiteks, mis on antud üksuse pealinn või vastupidi.

  - Veebilehekülg: http://kgeography.berlios.de/ ja http://edu.kde.org/kgeography

  - &kgeography; käsiraamat

&blinken;

  &blinken; on &kde; 'Simon says' tüüpi mäng. Mängija peab õiges järjekorras meelde jätma vilkuvate tulukeste jada ja seda siis kordama.

  - Veebilehekülg: http://edu.kde.org/blinken

  - &blinken;i käsiraamat

## Lisainfo

- &kde;-Edu veebileheküljel http://edu.kde.org leiab uudiseid ja infot &kde; õpirakenduste kohta.